Diari Oficial de la Generalitat Valenciana


Sumari del DOGV 6764, del 30-04-2012 (2012/3667)

Notificació de la sentència dictada en el juí de divorci contenciós número 565/2011.
------------------------------------------------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3667


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el juí de divorci contenciós número 565/2011. [2012/3667]  
Divorci contenciós 000565/2011  
Part demandant: Carmen Vadillo Doblado.  
Part demandada: Antonio Gómez Flores.  
Sobre: divorcis no consensuats.  
En el juí esmentat s'ha dictat la resolució que, literalment, és com es diu:  
«Dispositiva  
Estime la demanda plantejada per María del Carmen Vadillo Doblado contra Antonio Gómez Flores i declare dissolt, per causa de divorci, el matrimoni contret per estos cònjuges, amb tots els efectes legals i mesures inherents a la declaració esmentada, i dispose les mesures definitives següents:  
Règim de convivència:  
1. S'atribuïx a María del Carmen Vadillo Doblado la convivència individual (guarda i custòdia) amb el seu fill menor i queda compartida entre ambdós progenitors la pàtria potestat del menor.  
2. S'atribuïx al pare Antonio Gómez Flores el dret a relacionar-se amb el seu fill menor, si no hi ha un acord amb l'altre progenitor, els caps de setmana alterns des del divendres a les 17.00 hores fins al diumenge a les 19.00 hores, començant per l'endemà de la notificació d'esta resolució, i durant les vacacions de Setmana Santa, estiu, Nadal i Falles, a mitges, triant, si no hi ha un acord, la mare els anys parells i el pare els imparells, amb la unió dels ponts al cap de setmana més pròxim perquè en gaudisca el progenitor que tinga el menor en companyia seua.  
Durant les vacacions escolars romandrà en suspens el règim ordinari de visites de caps de setmana alterns.  
Gastos ordinaris del fill menor:  
3. En concepte de contribució als gastos ordinaris del fill menor, Antonio Gómez Flores ha de pagar a la mare la suma de 180 euros mensuals durant els cinc primers dies de cada mes, per mensualitats anticipades i en el compte corrent que designe la senyora Vadillo Doblado; esta quantitat serà actualitzable anualment conforme a les variacions que experimente l'índex de preus de consum fixat per l'Institut Nacional d'Estadística o organisme que el substituïsca.  
Gastos extraordinaris del fill menor:  
4. Ambdós progenitors contribuiran al 50% a pagar els gastos extraordinaris del fill comú, els necessaris en tot cas i els convenients amb el consens previ per escrit d'ambdós progenitors; altrament, caldrà acudir a la via judicial.  
5. Es disposa la dissolució del règim econòmic matrimonial.  
Tot això sense fer una condemna especial a les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder judicial, s'ha d'anotar en el llibre corresponent i de què cal deixar una testimoniança en les actuacions originals, i que es notificarà a les parts, fent-los saber que contra esta sentència podran interposar en este Jutjat un recurs d'apel·lació, dins dels 20 dies següents a la notificació, amb la consignació prèvia de la quantitat de 50 euros en el compte d'este Jutjat. Ho pronuncie, mane i firme.  
Publicació. La sentència anterior ha sigut llegida i publicada pel magistrat jutge que la va dictar, de forma legal i el mateix dia de la seua data. En done fe».  
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació a Antonio Gómez Flores.  
  
València, 30 de març de 2012.- El secretari judicial: Rafael Roselló Sobrevela.